Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: kiadására irányul, akkor az 1957. évi IV. törvény elõírásait kell alkalmazni az ügyintézési határidõ
Paragraph Index: 386

e) 2. biztonsági osztályba tartozó LOCA álló kábelek. 4.059. A javítási technológia tipizálható (gõzfejlesztõ hõátadó csõ dugózás, kábeltoldás stb.). A Hatóság által jóváhagyott típus javítási technológia érvényességi tartományán belüli javításokat az Engedélyes az utólagos jelentési kötelezettség mellett elvégezheti. 4.060. A hatósági engedély beszerzésének kötelezettségét nem befolyásolja az, hogy a javításra megelõzõ karbantartás vagy javító karbantartás keretében kerül sor. 4.061. A rendszerelemek hatósági engedélyköteles javításához kapcsolódó gyártási és beszerzési tevékenység nem hatósági engedélyhez kötött tevékenység, ha a behozott, gyártott rendszerelem a Szabályzatokhoz tartozó meghatározások szerinti „azonos alkatrész, szerkezeti elem, rendszerelem” vagy „hasonló alkatrész, szerkezeti elem, rendszerelem” definíciónak megfelel. 4.062. Az építmények és épületszerkezetek javításának engedélyezését az 5. fejezet ismerteti. 4.063. Programozható eszközök szoftver részének javítás célú megváltoztatása átalakításnak minõsül és az engedélyeztetés szabályait a 6. fejezet tartalmazza. 4.8.1. Az engedély érvényessége 4.064. A jogerõs javítási engedély az abban rögzített feltételek teljesülése esetén a javítási munka végrehajtására, a javított rendszerelem, rendszerelemek ellenõrzési programja (anyagvizsgálati és funkció próba) elvégzésére és az ellenõrzési program sikeres végrehajtása esetén a blokknak a javított rendszerelemmel, rendszerelemekkel történõ üzemeltetésére jogosít. 4.065. Az engedély határozott ideig érvényes, idõtartamát a Hatóság a javítás elõkészítéséhez és végrehajtásához szükséges idõt figyelembe véve határozza meg. Az engedély – folyamatban levõ javítás esetén – egy alkalommal meghosszabbítható. Többször alkalmazandó javítási technológia esetén az engedély visszavonásig érvényes. 4.8.2. Az engedélykérelem tartalmi követelményei 4.066. Az engedélykérelemben igazolni kell, hogy a blokk biztonsága a javítás kivitelezése során nem csökken, a javított rendszerelemmel és rendszerelemekkel a blokk biztonságosan üzembe vehetõ és üzemben tartható. Ennek érdekében az engedélykérelemnek tartalmaznia kell:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes